Република Србија

Аутономна Покрајина Војводина

Општина Управа Житиште

Одељење за привреду,урбанизам,

путну привреду,комунално-стамбене

послове и заштиту животне средине

-Грађевински инспектор-

Број: III-05-354-Сл./2023

Датум: 27.01.2023.године

Житиште

# СТРАТЕШКИ ПЛАН

# ГРАЂЕВИНСКЕ ИНСПЕКЦИЈЕ ОПШТИНЕ ЖИТИШТЕ

# ЗА ПЕРИОД 2023-2024. ГОДИНЕ

**1. УВОД**

Правни основ за доношење Стратешког плана за грађевинску инспекцију општине Житиште садржан је у Закону о инспекцијском надзору ("Сл. гласник РС" бр. 36/2015, 44/2018-др.закон и 95/2018).

Инспекцијски надзор је специфична активност којом се утврђује да ли је постигнут задовољавајући напредак у остваривању постављених циљева, постоји ли одступање планираног од оствареног и у складу са тим се предузимају корективне акције.

Стратешки план инспекцијског надзора садржи општи приказ активности грађевинске инспекције, непосредне примене закона и прописа, те праћење стања на територији општине Житиште - евидентирање и контролу изградње објеката.

Сврха доношења Стратешког плана грађевинске инспекције је повећање ефективности и транспарентности, као и јачање поверења грађана у локалну самоуправу општине и то:

* Непосредна примена закона и других прописа,
* Спровођење инспекцијског надзора,
* Праћење стања и предлагање мера за унапређење стања на терену, на територији општине Житиште,
* Превентивно деловање инспекције као једно од средстава остварења циља инспекцијског надзора.

Грађевинска инспекција општинске управе општине Житиште обавља послове на територији општине Житиште са седиштем у Житиште, ул. Цара Душана бр.15.

Инспекцијски надзори и службене контроле спроводе се употребом метода и техника како је прописано законским и подзаконским актима који су темељ за поступање инспекције.

Послови и задаци из делокруга Стратешког плана грађевинске инспекцију обављају се плански, периодично у складу са текућим обавезама ове службе на територији општине.

Обавеза дефинисања Стратешког плана уређена је чланом 10. Закона о инспекцијском надзору („Сл.гласник РС бр. 36/2015, 44/2018-др.закон и 95/2018) и израђује се по процени Службе за двогодишње раздобље и њиме су дефинисани визија, мисија, циљеви, значај и приоритети у поступању и извештавање о спроведеним контролним активностима.

# 2. ПРОПИСИ ПО КОЈИМА ПОСТУПА ГРАЂЕВИНСКА ИНСПЕКЦИЈА

**Закон** **о планирању и изградњи**  („Сл. гласник РС“ бр. 72/09, 81/09 – испр.,64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/2018, 31/19, 37/19-др.закон и 9/20)

**Закон о становању и одржавању зграда** („Сл. гласник РС“ бр. 104/2016 и 9/2020 др.закон)

**Закон о инспекцијском надзору** („Сл.гласник РС“ бр. 36/15, 44/2018-др.закон и 95/2018)

**Закон о општем управном поступку** („Сл. гласник РС“ бр. 18/2016 и 95/2018- аутентично тумачење)

# 3.ВИЗИЈА, МИСИЈА, ЦИЉЕВИ И ЗНАЧАЈ ГРАЂЕВИНСКЕ ИНСПЕКЦИЈЕ

**Визија*:***

Визија деловања грађевинске инспекције општине Житиште у периоду 2023. - 2024. године је:

* Развити систем грађевинске инспекције на подручју општине Житиште у правцу да се постигне позитивно уверење на странке које се тиче законитости, економичности и ефикасности;
* Разрадити систем превентивног деловања грађевинске инспекције који ће код свих надзираних субјеката изградити позитивно уверење да је деловање и рад грађевинске инспекције позитиван и друштвено користан;
* Развити персоналну и техничку опремљеност службе на ниво који омогућава инспекцијске надзоре који су неопходни.

**Мисија:**

Грађевинска инспекција својим радом допринеће повећању нивоа савесног обављања свих послова који се тичу надзираних субјеката, а посебно јачању свести код надзираних субјеката и њиховог поступања у складу са Законом и другим подзаконским актима.

У том смислу нарочито је значајно превентивно деловање инспекције. Превентивно деловање инспекције остварује се:

1. Објављивањем програма и плана инспекцијског надзора
2. Објављивањем контролних листа
3. Пружању стручне и саветодавне подршке
4. Предузимању превентивних инспекцијских надзора када се утврди да постоје рани знаци вероватноће настанка ризика.

Усмеравањем инспекцијског надзора на оне субјекте који су високо ризични, утицањем на поштовање прописа, смањују се ризици код спровођења стратешких и оперативних одлука и успостављања дисциплина на подручју деловања општине Житиште

**Циљеви и значај:**

Циљеви Стратешког плана грађевинске инспекције је непосредна примена Закона и других прописа тј.планираних мера и активности превентивног деловања инспекције и планираних мера и активности за утврђивање и контролу изградње објеката.

Стручна, опремљена и ефикасна грађевинска инспекција гаранција је да ће се злоупотребе открити и процесуирати, што је значајан елемент дисциплиновања свих надзираних субјеката.

# 4.НАЧИН ОСТВАРИВАЊА ЦИЉЕВА ГРАЂЕВИНСКЕ ИНСПЕКЦИЈЕ

Грађевинска инспекција општине Житиште у изради обавезних планских докумената која су дефинисана чланом 10. Закона о инспекцијском надзору („Сл.гласник РС“ бр. 36/15, 44/2018-др.закон и 95/2018) дефинише за свој циљ да перманентно буде присутна и да постигне свеобухватан инспекцијски надзор на територији општине Житиште

Стратешки план основа је за израду Годишњег плана инспекције којим се детаљно утврђују приоритети надзора на годишњем нивоу.

Грађевинска инспекција има за циљ да контролом надзираних субјеката, кроз утврђене неправилности, налагањем корективних мера, повећа свест о одговорности, те на тај начин омогући или смањи могућност настанка штетних последица.

Због тога је најважније усмерити инспекцијске надзоре ка субјектима који су најризичнији и који могу узроковати највеће штетне последице. Записници о инспекцијском надзору треба да пруже реалну слику о пословању контролисаних субјеката.

Како би постигла циљ, инспекција континуирано треба да ради на задацима:

* Процене ризика у свим областима рада грађевинске инспекције,
* Утврђивање обележја контролног окружења,
* Идентификовање области које требају бити предмет инспекцијског надзора,
* Процене потребног броја и учесталости надзора,
* Континуираног рада на усавршавању и проширивању знања и способности инспектора, као и на побољшању техничке опремљености инспекције.

Ризик представља вероватноћу настанка догађаја чија би се последица могла негативно одразити на постизање циљева друштва. Ризик се исказује и мери у категоријама последице као: незнатан,низак, средњи, висок и критичан.

Проценом висине ризика омогућава се процена ризика приоритета надзора и избор субјекта код којих ће се вршити инспекцијска контрола.

Праћењем и анализом стања у области извршених контрола, коришћењем инфорамационог система и аналитичким радом, прикупљају се поуздане и уверљиве информације о контролисаним субјектима и на основу прописаних критеријума утврђује степен ризика, планира, покреће и спроводи инспекцијски надзор. На овај начин се стварају услови да се контроле грађевинске инспекције планирају и усмеравају на контролу оних субјеката и области где су најпотребније и где могу да се

остваре најбољи резултати, и да се највише утиче на смањењу ризика. Процена ризика за сваки субјект, зависно од групе корисника којој субјекат припада, и врши се кроз праћење и анализу стања пословања и поступања контролисаног субјекта, а према одговарајућим критеријумима.

Тежина штетних последица процењивана је полазећи од врсте делатности или активности надзираног субјекта, односно овлашћења која надзирани субјект врши у склопу свог пословања, а у односу на законом и другим прописом заштићена добра, права и интересе. Вероватноћа настанка штетних последица процењује се полазећи од доступних података ранијих контрола и мера изречених у тим контролама, као и базе података које ће дати анализа контролних листа.

Ова фаза у стратегијском планирању инспекције је врло битна, јер представља темељ за ефикасно планирање рада инспекције, планирање контрола, њихову учесталост и усклађивање са расположивим кадровским потенцијалом.

# 5. АКТИВНОСТИ У ОБЛАСТИ ИНСПЕКЦИЈСКОГ НАДЗОРА

1. Надзор над применом закона и прописа у поступку изградње објеката.
2. Надзор над применом закона у области становања и одржавања зграда у грађевинском смислу.
3. Надзор над одржавањем објеката.
4. Контрола и спречавање назаконите изградње објеката.
5. Вођење управног поступка;
6. Подношење захтева за покретање прекшајног поступка;

# 6. ПЛАН АКТИВНОСТИ

У периоду од 2023-2024. године, осим редовних активности, планирају се активности на спречавању незаконите изградње објеката, као и саветодавне активноси и активности у области превенције.

# 7. ИЗВЕШТАВАЊЕ О СПРОВЕДЕНИМ КОНТРОЛНИМ АКТИВНОСТИМА

У складу са чланом 35. Закона о инспекцијском надзору („Сл.гласник РС“ бр. 36/15, 44/2018-др.закон и 95/2018) инспекција ће у наредном стратешком периоду, након сваког завршеног инспекцијског надзора сачинити записник о истом и уручити га одговорном лицу контролисаног субјекта.

Чланом 44. Закона о инспекцијском надзору („Сл.гласник РС“ бр. 36/15, 44/2018-др.закон и 95/2018) регулисана је обавеза инспекције да на сајту општине, најкасније до 31. марта текуће године за претходну годину објави Годишњи извештај о раду.

На основу анализе годишњих извештаја процењује се степен остварености Стратешког плана.

# 8.КАДРОВСКИ РЕСУРСИ

Инспекцијски надзор у општини Житиште обавља један грађевински инспектор.

Стална обавеза грађевинског инспектора да се перманентно усавршава, проширује знања, вештине и способности, треба да повећа квалитет надзора и скраћење времена неопходног за обављање појединих инспекцијских контрола. Усавршавање треба позитивно да делује и допринесе квалитету рада инспекције.

# 9. ПРЕДЛОЗИ ЗА УНАПРЕЂЕЊЕ РАДА

1. Унапређење комуникације са осталим Одељењима унутар Општинске управе, и унутар самог Одељењу за инспекцијске послове;
2. Побољшање сарадње са Катастром непокретности, као и осталим релевантним институцијама на територији општине;
3. Унапређење рада инспектора (неопходно је обезбедити обуку инспектора ради ефикаснијег рада).
4. Максимално спровођење Кодекса понашања инспектора јер ће се вратити ауторитет и место које припада обављању инспекцијских надзора и канцеларијске контроле унутар саме Општинске управе.

# 10. ЗАКЉУЧАК

Током примене Стратешког плана за период 2023-2024 године грађевинска инспекција ће свој рад усмерити на остваривање циљева са посебном пажњом посвећеном:

* Превентивном деловању инспекције
* Законитом, коректном и тачном вршењу инспекцијских надзора, са тачним изношењем налаза заснованих на материјалним доказима
* Отклањању кључних проблема у области грађевинске инспекције
* Сталном прилагођавању инспекције новим законским прописима и процедурама
* Сталном усавршавању инспектора и унапређењу рада грађевинске инспекције

У извршењу Стратешког плана за период 2023 -2024 године, у раду на остваривању зацртаних циљева, грађевинска инспекција ће се ослањати на административну, , информатичку и другу подршку органа Општинске управе општине Житиште

Грађевински инспектор

Светлана Миленковић